**ΠΟΛΥΤΕΧΝΙΚΗ ΣΧΟΛΗ Δ. Π. Θ.- ΤΜΗΜΑ ΑΡΧΙΤΕΚΤΟΝΩΝ ΜΗΧΑΝΙΚΩΝ ΤΟΜΕΑΣ ΑΡΧΙΤΕΚΤΟΝΙΚΟΥ ΣΧΕΔΙΑΣΜΟΥ & ΚΑΤΑΣΚΕΥΩΝ**

**Νίκος Κ. Μπάρκας** καθηγητής οικοδομικής τεχνολογίας - αρχιτεκτονικής ακουστικής

Οκτώβριος 2021

**Προετοιμασία για την παρουσίαση**

Οι παρουσιάσεις, είτε θα διεξαχθούν ψηφιακά, είτε δια ζώσης :

 -περιλαμβάνουν την προετοιμασία ενός μελετημένου pp (θα εξηγηθεί παρακάτω)

 -χωρίς «σεντόνια» σχεδίων στους τοίχους - τα γραμμικά σχέδια θα ετοιμαστούν για το τεύχος, σε κατάλληλη κλίμακα ώστε να τυπωθούν σε μέγεθος χαρτιού Α3, ή έστω ενός διπλωμένου Α3 για το πιθανό τοπογραφικό / σχήμα χωροθέτησης

-ορισμένα από τα σχέδια, τα πιο βασικά, είτε απλά γραμμικά, είτε με επεξεργασία, θα προβληθούν στο pp

 -χωρίς χάρτινη μακέτα (θα προβληθούν ορισμένες επιλεγμένες 3d φωτο, από το κέλυφος και χαρακτηριστικές αίθουσες από το εσωτερικό του κτιρίου)

Το pp θα προετοιμαστεί αμέσως μετά το τεύχος (ή παράλληλα, αν ο χρόνος επείγει). Στη σχολή υπάρχει βεβαρυμμένη παράδοση, όσον αφορά τη διαχείριση του χρόνου. Το δικό μας κεντρικό μότο είναι : η παρουσίαση δείχνει τη δουλειά σας, δεν κάνει μάθημα στους παρευρισκόμενους - αν ξέρουν το πεδίο ΔΕΝ τους χρειάζεται μάθημα, αν δεν έχουν ειδικές γνώσεις, να διαβάσουν.

Συστήνω, λοιπόν, μια αυστηρά περιορισμένη δομή παρουσίασης για 30 (βία 35) λεπτά - δεν μπορείτε να φανταστείτε πόσο θετικά προδιαθέτει τους κριτές !! διότι δείχνει πως ελέγχετε το υλικό σας.

Θα περιλαμβάνει περίπου 12 διαφάνειες, από 2~3 λεπτά καθεμιά = 30 λεπτά.

Για τα μεγέθη γραμματοσειράς, λάβετε υπόψη αν θα προβληθεί σε ατομικό Η/Υ ή σε οθόνη 3 \*3μ Το περιεχόμενο των διαφανειών θα είναι κυρίως εικονικό = σχέδια, σκίτσα, φωτο και 3d. Τα κειμενάκια θα είναι μικρά - βασικά σημεία και tabs. Εσείς μπορείτε να λέτε ό,τι σας ενδιαφέρει, αλλά είναι εξαιρετικά βαρετό να μας δείχνετε αυτά που διαβάζετε.

Η περίπου διάρθρωση που προτείνω είναι

1. εξώφυλλο

2. εισαγωγή (σκοπός και στόχοι)

3. ελάχιστα (τα βασικά) σημεία της θεωρίας (πιθανά 2 διαφάνειες, όταν υπάρχουν δύο ειδικές μελέτες - πχ φωτισμού & ακουστικής)

4. η περιοχή της μελέτης

5. το τελικό κτιριολογικό

6 - 7. η πορεία της σύνθεσης (σκίτσα κλπ)

8. η μεθοδολογία της έρευνας

9. η αρχική διερεύνηση της μελέτης φωτισμού / σκιασμού (χωρίς σκίαστρα, ποσοστά ανοιγμάτων) ή οι οπτικές / ακουστικές χαράξης

10. η τελική προσέγγιση της μελέτης (η μείωση του ποσοστού των ανοιγμάτων + τα τελικά σκίαστρα) ή ο υπολογισμός του χρόνου αντήχησης / οι εσωτερικές επενδύσεις

11 & 12. υλικά και χρώματα (κέλυφος + αίθουσες) με ενδεικτικές φωτο 3d

Μετά την παρουσίαση σας και γίνονται ερωτήσεις ή τοποθετήσεις της εξεταστικής επιτροπής - μόλις τελειώσουν, έχετε τη δυνατότητα (για περίπου 10 με 15 λεπτά, μέχρι το τέλος της προγραμματισμένης μίας ώρας), να δείξετε (αν θέλετε) εκτός σειράς (πιθανά σε άλλο pp) σχέδια κι όσες φωτο + 3d προλαβαίνετε από τη δουλειά σας (άρα να μην πάνε «χαμένα»).

Προφανώς μπορείτε να επιλέξετε μια δική σας διάρθρωση και κατανομή στις διαφάνειες. Αρκεί να μείνετε στα 30 λεπτά.

Ευνόητα, θα ήθελα να δω το τελικό τεύχος (και το pp) 2-3 μέρες ΠΡΙΝ από την παρουσίαση - πάντα υπάρχουν «τυπογραφικά» φάουλ, που μπορούν να μαζευτούν.

Παράλληλα σκεφτείτε το εξώφυλλο του τεύχους (όχι την εικαστική σύνθεση, αλλά τις επιγραφές που θα έχει) και προφανώς το 3ο άτομο της εξεταστικής επιτροπής. Σχετικά, στείλτε μια σελίδα σε απλό word.

Αυτά και . . . δεν χρειάζεται άγχος ή φόβος : δεν θέλουμε να σας πάρουμε το κεφάλι, αλλά να σας επιβραβεύσουμε